11/2020. (IX.08.) KKTIS Bizottság határozat melléklete

**PÁLYÁZATI FELHÍVÁS**

**IDEGENFORGALMI ALAPBÓL IGÉNYELHETŐ**

**2020. ÉVI TÁMOGATÁSRA**

1. **Pályázat kiírója**

Miskolc Megyei Jogú Város Közgyűlésének Köznevelési Kulturális, Turisztikai, Ifjúsági és Sport Bizottsága (a továbbiakban: **Bizottság**) – Miskolc Megyei Jogú Város Önkormányzata Közgyűlésének az Önkormányzat Szervezeti és Működési Szabályzatáról szóló 37/2014. (XII. 19.) önkormányzati rendelet 2. melléklet 2.4.3. pontjában kapott felhatalmazás alapján – pályázatot hirdet az Idegenforgalmi Alapból odaítélhető támogatások elnyerésére.

1. **Támogató, lebonyolító**

A pályázat szerinti támogató megnevezése: **Miskolc Megyei Jogú Város Önkormányzata**.

Pályázat lebonyolítója: Miskolc Megyei Jogú Város Polgármesteri Hivatala, Kulturális, Sport és Rendezvényszervezési Osztály.

1. **Támogató rendelkezésére álló forrás megnevezése és keretösszege**

Támogatás forrása: Miskolc Megyei Jogú Város Önkormányzata Közgyűlésének az Önkormányzat 2020. évi költségvetés módosításáról szóló 19/2020. (VIII. 28.) önkormányzati rendeletben megállapított Idegenforgalmi Alap előirányzat.

Rendelkezésre álló keretösszeg: 1.500.000,- Ft

1. **Pályázat célja**

Hiánypótló turisztikai kiadványok készítése, az idegenforgalmi főszezon idején kulturális-turisztikai programok megvalósítása, a programok népszerűsítése, dokumentálása, melyek

* ösztönzik a beutaztató tevékenységet,
* új, innovatív szemléletű megoldást alkalmaznak,
* ösztönzik több partner együttműködését,
* hozzájárulnak Miskolc pozitív megítéléséhez.
1. **Támogatható tevékenységek, különösen**
* a pozitív városimázs alakítását szolgáló turisztikai projektek,
* idegenforgalmi szempontból jelentős célcsoportok (családosok, fiatalok, iskolai osztályok, nyugdíjasok) megszólításával járó turisztikai projektek,
* Miskolc belvárosában programlehetőséget kínáló turisztikai projektek.
1. **Pályázat benyújtására jogosultak köre, kizáró ok**
* kizárólag bankszámlával, jogi személyiséggel rendelkező, miskolci székhelyű, az idegenforgalom területén működő civil szervezet vagy gazdasági szervezet,
* olyan nem miskolci székhelyű civil szervezet vagy gazdasági szervezet, mely rendelkezik Miskolcon működő hivatalos (bejegyzett) tagszervezettel, illetve van bejegyzett miskolci telephelye, és
* tevékenységét Miskolc turizmusának szolgálatára végzi.

**Kizáró ok: nem vehet részt a pályázatban, illetve nem részesülhet támogatásban az a pályázó, aki jogerős végzéssel elrendelt felszámolási, csőd-, végelszámolási vagy egyéb megszüntetésre irányuló, jogszabályban meghatározott eljárás alatt áll.**

1. **Támogatás mértéke, jellege**

A pályázó által megpályázható támogatás maximális mértéke pályázatonként **300.000,- Ft**

Támogatás jellege: **vissza nem térítendő**

Támogatás intenzitása: 80%, **20 % önrész biztosítása kötelező**, azaz az igényelt támogatás a projekt összes költségének 80%-a lehet.

1. **Pályázat tartalmi, formai követelményei**

Érvényesen pályázni a pályázati felhívásban megjelölt határidőben, a pályázati felhíváshoz csatolt, kitöltött és a pályázó (törvény vagy meghatalmazás alapján) képviseletére jogosult személy által aláírt **pályázati adatlap, pályázat szerinti támogatási cél ismertetését tartalmazó írásbeli összefoglaló** (a téma és a megvalósítás részletes leírása, időbeni ütemezése, tervezett költségvetés max. 2 oldal terjedelemben)**,** és az alábbi **mellékletek** benyújtásával lehet. Amennyiben a pályázatot benyújtó meghatalmazás alapján jár el, a meghatalmazás csatolása szükséges

**Mellékletek:**

a) bejegyzés szerint illetékes törvényszék által kiadott három hónapnál nem régebbi kivonat másolata,

b) a pályázó létesítő okiratának másolata.

**Felhívjuk a Tisztelt Pályázó figyelmét**, hogy nyertes pályázat esetén a támogatási szerződés megkötéséhez az alábbi nyilatkozatok benyújtása kötelező:

* átláthatósági nyilatkozat,
* összeférhetetlenségi nyilatkozat,
* a pályázó képviseletére jogosult személy aláírási címpéldányának másolata, vagy a számlavezető pénzintézet által vezetett aláírási karton másolatának a számlavezető pénzforgalmi intézmény által hitelesített eredeti példánya,
* köztartozás-mentességről szóló NAV igazolás.
1. **Pályázatok benyújtásának határideje, helye és módja**

Pályázni a Miskolc Megyei Jogú Város Önkormányzata által kiadott adatlapon lehet; a pályázati felhívás és az adatlap letölthető a [www.miskolc.hu](http://www.miskolc.hu/) oldalról (Aktuális/Pályázat). A pályázatot (azaz a kitöltött és aláírt pályázati adatlapot, valamint annak fent felsorolt mellékleteit) magyar nyelven, **1 eredeti, papíralapú** **példányban** személyesen vagy postai úton kell benyújtani a következő címre és formában. Személyesen leadott pályázat csak akkor tekinthető benyújtottnak, amennyiben 2020. szeptember 18. napján 12.00 óráig a pályázat a Polgármesteri Hivatal ügyfélszolgálatán érkeztetésre kerül. Postai küldeményként a pályázat csak akkor tekinthető benyújtottnak, ha a postai feladás dátuma legkésőbb 2020. szeptember 18. napja, és ezzel **párhuzamosan elektronikusan is benyújtásra kerül a pályázat 2020. szeptember 18-án 12.00 óráig**.

A borítékra kérjük, írják rá:

**PÁLYÁZAT**

**IDEGENFORGALMI ALAP 2020**

Miskolc Megyei Jogú Város Polgármesteri Hivatala

Kulturális, Sport és Rendezvényszervezési Osztály

**MISKOLC**

**Városház tér 8.**

**3525**

Pályázat benyújtásának határideje:

**2020. szeptember 18. napja**

**Felhívjuk a T. Pályázók figyelmét, hogy a fent megjelölt határidőn túl érkező pályázatok érdemi vizsgálat nélkül elutasításra kerülnek!**

1. **Elszámolható költségek**

**A támogatás terhére csak olyan költség számolható el, amely 2020. január 1. és 2021. március 31. napja között keletkezett és pénzügyi teljesítése az elszámolás benyújtásáig megtörténik!**

A támogatás terhére **elszámolható költségek** típusai:

* anyagjellegű ráfordítások,
* tárgyi eszközök,
* immateriális javak (pl. szellemi termékek),
* megbízási díj,
* marketing költségek,
* bérleti díj,
* bérjellegű költségek.

Támogatás terhére **nem elszámolható költségek**:

* más támogatási keretből (hazai államháztartás rendszereiből származó és nem hazai forrás) már finanszírozott költségek,
* beruházási, felújítási kiadások,
* dohányáru, szeszesital és élelmiszer beszerzése,
* lejárt köztartozások teljesítése.

A pályázat nyerteseinek **a kapott támogatás felhasználásáról** **2021. április 31. napjáig** **írásos szakmai beszámolót és pénzügyi elszámolást kell benyújtaniuk** Miskolc Megyei Jogú Város Polgármesteri Hivatalának Kulturális, Sport és Rendezvényszervezési Osztálya számára, **melynek hiányában a támogatást a kedvezményezettnek a szerződésben foglaltak szerint vissza kell fizetnie.**

1. **Pályázat hiánypótlása, érvénytelensége**

A formai és tartalmi hiányosságok orvoslása érdekében a Támogató egy alkalommal hiánypótlási lehetőséget biztosít. A pályázó a hiánypótlási felhívás kézhezvételét követően, az abban megjelölt határidőn belül pótolhatja a pályázat hiányosságait, illetve kiegészítheti pályázatát azzal a feltétellel, hogy a benyújtott hiánypótlás nem eredményezheti a pályázat tartalmának módosítását.

A hiánypótlási határidő eredménytelen letelte, illetve a hiánypótlás nem megfelelő teljesítése esetén a pályázat eredeti formában kerül elbírálásra.

Az esetleges hiánypótlást követően, bírálat során a Támogató hatáskörében eljáró **Bizottság érvénytelenné nyilvánítja a pályázatot, ha**:

* az a határidőt követően került benyújtásra,
* az adatlap hiányosan került kitöltésre vagy hiányzik az aláírás,
* bármely kötelezően csatolandó melléklet hiányzik,
* az adatlap mellékletei nincsenek teljes körűen kitöltve, aláírva,
* a pályázat költségvetése nincs összhangban a pályázati céllal,
* olyan projekt megvalósítására nyújtja be igényét a szervezet, amelyre a pályázati keretből támogatás nem adható,
* a bírósági bejegyzést 3 hónapnál régebbi bírósági kivonattal igazolja,
* korábbi önkormányzati támogatásra vonatkozó elfogadott elszámolása hiányzik,
* valóságnak nem megfelelő adat közlése esetén,
* a pályázónak köztartozása áll fenn,
* a pályázó ellen jogerős végzéssel elrendelt felszámolási, csőd-, végelszámolási vagy egyéb megszüntetésre irányuló jogszabályban meghatározott eljárás van folyamatban.
1. **Pályázatok elbírálása, eredményhirdetés**

**A pályázatok elbírálásáról és a pályázati támogatás biztosításáról a Bizottság a pályázatok benyújtására nyitva álló határidő lejártát követő 60 napon belül dönt.**

A Bizottság fenntartja a jogot, hogy

* a pályázat elbírálási határidejét meghosszabbítsa,
* a pályázatot felfüggessze,
* a rendelkezésre álló összeg ismeretében prioritásokat állapítson meg,
* ne támogasson minden benyújtott érvényes pályázatot, valamint
* hogy egy érvényes pályázatot csak részben támogasson, azaz az igényelt összegnél kevesebb mértékű támogatást nyújtson.

A bizottsági döntésről a pályázók írásban értesítést kapnak.

**A Bizottság döntése ellen fellebbezési lehetőség nincs.**

A Támogató (Miskolc Megyei Jogú Város Önkormányzata) támogatási szerződést köt a pályázati támogatásban részesülő pályázókkal, amelyben szabályozásra kerül a támogatás felhasználásának és elszámolásának rendje.

A támogatás folyósításának módja: egy összegben, átutalás útján.

Kifizetésére a támogatási szerződés valamennyi fél általi aláírását és a szerződés Miskolc Megyei Jogú Város Polgármesteri Hivatalának Kulturális, Marketing és Kommunikációs Koordinációs Osztálya részére történt visszaküldését követően kerülhet sor, az aláírást követő 30 napon belül.

1. **Adminisztratív információk**

Pályázattal kapcsolatos felvilágosítás kérhető az alábbi elérhetőségeken:

**Brevák-Kerekes Bernadett** , Telefon: +36-46-512-704

E-mail: kerekes.bernadett@miskolc.hu

Miskolc Megyei Jogú Város Polgármesteri Hivatala Kulturális, Sport és Rendezvényszervezési Osztály, Kulturális Csoport

1. **Tájékoztatás**

A Támogató, a pályázat lebonyolítója, illetve a jogszabály által az ellenőrzésükre feljogosított szervek (különösen az ÁSZ, KEHI) jogosultak a támogatás jogszerű felhasználásának ellenőrzése céljából a pályázatban foglaltak megvalósításának folyamatba épített, illetve utólagos ellenőrzésére. A támogatásból részesülő pályázó az ellenőrzések során köteles együttműködni az ellenőrzést végző szervezetekkel, illetve a projekt zárását követően köteles biztosítani, hogy a pályázatban a dokumentumok őrzésére kijelölt helyen a pályázati dokumentáció teljes anyaga rendelkezésre álljon. A helyszín változásáról köteles haladéktalanul tájékoztatni a pályázat lebonyolítóját. E kötelezettség megszegése esetén Támogató jogosult – a kötelezettség fennállásának időtartama alatt – a támogatás jogosulatlan igénybevételére vonatkozó szankció (támogatás visszatérítésének kezdeményezése) alkalmazására. Az ellenőrzések lefolytatására a támogatási döntés meghozatalát, vagy a támogatási szerződés megkötését megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint a szakmai beszámoló és a pénzügyi elszámolás elfogadását követő öt évig kerülhet sor.

A pályázat lebonyolítója a Bizottság döntésének előkészítése során, valamint a támogatási szerződés előkészítése során ellenőrzi a pályázók közhiteles adatbázisban szereplő adatait annak megállapítása érdekében, hogy a pályázóval szemben fennáll-e a pályázati felhívás szerinti kizáró ok.

A pályázó a pályázat benyújtásával tudomásul veszi, hogy Miskolc Megyei Jogú Város Polgármesteri Hivatala – az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 37. §-ából és 1. sz. mellékletéből fakadó kötelezettségének teljesítése érdekében – a pályázat elbírálását követően gondoskodik a pályázat eredményeinek, közérdekű adatainak közzétételéről.

Miskolc, 2020. ……………….. hó „ „

**Miskolc Megyei Jogú Város Közgyűlésének**

**Köznevelési Kulturális, Turisztikai, Ifjúsági és Sport**

**Bizottsága**

**Szopkó Tibor**

**bizottsági elnök sk.**

Beérkezés időpontja: \_\_\_\_\_\_\_\_\_\_\_\_\_\_\_\_

**PÁLYÁZATI ADATLAP**

**MISKOLC MEGYEI JOGÚ VÁROS ÖNKORMÁNYZATÁNAK**

**IDEGENFORGALMI ALAPJA**

**2020. évi pályázatához**

Benyújtandó: 1 db eredeti példányban, ill. e-mailben (kerekes.bernadett@miskolc.hu) beszkennelve elektronikusan.

***Az adatlapot a megadott formátumban, oldaltartással –pontok, sorok kitörlése nélkül- kell kitölteni.***

***Ha egy pont – értelemszerűen – nem kerül kitöltésre, kérjük a „Pályázatomra nem vonatkozik” megjegyzést feltüntetni!***

**Benyújtási határidő: 2020. szeptember 18.**

**A pályázat címe:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. A pályázó**

* 1. Megnevezése: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Szervezeti formája: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Székhelye: **\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Postacíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Adószáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Bankszámlát vezető pénzintézet neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Bankszámlaszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1. **Aláírásra jogosult képviselő és a kapcsolattartó személy**

2.1. Neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.2. Telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. E-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** **Pénzügyi paraméterek**

3.1. A megvalósításhoz szükséges teljes összeg: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ft

3.2. A megvalósításhoz meglévő önrész összege: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ft

3.3. Más forrásból rendelkezésre álló összeg: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ft

3.4. Az igényelt támogatás összege: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ft

**4. A program megvalósításában résztvevő szervezetek, vállalkozások: (feladat megjelöléssel)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** **A megvalósítást ajánló szervezetek, személyek (nem kötelező):**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.** **Korábbi hasonló projekt referenciái (nem kötelező):**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Kötelező melléklet:**

1. **bejegyzés szerint illetékes törvényszék által kiadott három hónapnál nem régebbi kivonat másolata,**
2. **a pályázó létesítő okiratának másolata,**
3. **a pályázat témájának, illetve a megvalósítás módjának részletes leírása, időbeni ütemezése, tervezett költségvetése, (maximum 2 oldal terjedelemben).**

**9. A pályázó szervezet felelős képviselője büntetőjogi felelősségem tudatában ezennel kijelentem, hogy** **(*nyilatkozatához a jelölőnégyzetben kérjük tegyen „X-et”)***

|  |  |
| --- | --- |
| □ | a pályázó szervezet nem áll csődeljárás, felszámolási eljárás vagy végelszámolás vagy egyéb megszüntetésére irányuló eljárás, illetve adósságrendezési eljárás alatt, illetve bejelentem, ha a pályázat elbírálásáig a pályázó szervezet ellen ilyen eljárás indul; |
| □ | az előző években a támogató által azonos célra biztosított költségvetési támogatás felhasználásával jogszabályban vagy a támogatói okiratban foglalt kötelezettségét teljesítette, a támogatás összegével elszámolt; |
| □ | a pályázó szervezet a pályázat benyújtását megelőzően legalább egy évig folytatta azt a tevékenységet, amelynek támogatására pályázatát benyújtotta; |
| □ | az államháztartásról szóló – 2011. évi CXCV törvény (Áht.) 50. § (3) bekezdése alapján nyilatkozom, hogy nincsen lejárt esedékességű, meg nem fizetett köztartozásom (adó-, vám-, illeték-, járuléktartozás, NFK, illetve más pénzügyi alapok, központi költségvetés felé). Tudomásul veszem, hogy amennyiben vállalkozásomnak a fentiekben meghatározott köztartozása áll fenn, úgy támogatásban nem részesülhetek.Tudomásul veszem, hogyaz Áht. 52. §-ának (3) bekezdése alapján a támogatás folyósítása alatt keletkezett köztartozás esetén az esedékes támogatásból a köztartozás összege a köztartozások megfizetése érdekében visszatartásra kerül (az állami adóhatóság adatszolgáltatása alapján a kincstár visszatartja, az állami adóhatóság megfelelő bevételi számláján jóváírja). A visszatartás a hatósági szerződésben vállalt kötelezettségeimet nem érinti; |
| □ | a nemzeti vagyonról szóló 2011. évi CXCVI. törvény (a továbbiakban: Nvtv.) szerinti átlátható szervezetnek minősülök. Tudomásul veszem, hogy amennyiben nem minősülök átlátható szervezetnek, támogatásban nem részesülhetek. |
| □ | a pályázati önrész rendelkezésre áll; |
| □ | más forrásokból elnyert támogatások tekintetében átfedések nem állnak fenn a jelen pályázatba foglalt, ugyanazon támogatási költség elemre vonatkozóan. |
| □ | a benyújtott pályázatban megadott adatok, nyilatkozatok a valóságnak megfelelnek, a pályázathoz mellékelt iratok az eredetivel mindenben megegyeznek; |
| □ | a benyújtott pályázatban foglaltakat fenntartom akkor is, ha a pályázati döntés alapján a megpályázott támogatási összeghez viszonyítva csökkentett összegű támogatást ítél meg a pályázat kiírója:igen / nem[[1]](#footnote-1) |
| □ | a pályázatban foglalt adatokban bekövetkező változásokról – különös tekintettel az érintettségre/összeférhetetlenségre vonatkozóan – a pályázatot kiíró szervet 8 napon belül értesítem; |
| □ | tudomásul veszem, hogy támogatás esetén a kedvezményezett neve, címe, a támogatás tárgya, a támogatás összege és aránya, a támogatott program megvalósítási helye nyilvánosságra hozható, továbbá az interneten megjelentethető; |
| □ | tudomásul veszem, hogy a pályázat benyújtásával, hogy Miskolc Megyei Jogú Város Polgármesteri Hivatala – az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 37. §-ából és 1. sz. mellékletéből fakadó kötelezettségének teljesítése érdekében – a pályázat elbírálását követően gondoskodik a pályázat eredményeinek, közérdekű adatainak közzétételéről. |

A pályázó a jelen adatlap aláírásával a pályázati felhívásban foglalt feltételeket elfogadja, azokat magára nézve kötelezőnek ismeri el.

Miskolc, 2020…………. hó ……… nap

**P.H.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (cégszerű) aláírás

1. **A megfelelőt kérem aláhúzni!** [↑](#footnote-ref-1)